Руслан Габитовның гаиләсендә кайгы, тормыш иптәше вафат: өч бала ятим калган

	Бүгенге бәйрәм иртәсендә кайгылы хәбәр килеп иреште. "Тәртип" радиосында "Риваять" тапшыруының авторы һәм алып баручысы, "Риваять" этнотөркеме җитәкчесе Руслан Габитовның тормыш иптәше Луиза Габитова, өч сабыйларын әнисез, Русланны ялгыз калдырып, бакыйлыкка күчкән. 	 "Шәһри Казан" газетасына билгеле булганча, аның йоклаган вакытта йөрәге тибүдән туктаган. Луизага нибары 40 яшь булган. Ул да, Руслан кебек, музыкант. Үлеменең төгәл сәбәбен әлегә белмибез, дип сөйләгәннәр “Тәртип” радиосыннан.  "Матбугат.ру" исеменнән дә Русланга һәм балаларына, аңлатып бетергесез бу кайгыны кичерүдә сабырлык, түземлек телибез. 
	---	
Матбугат.ру

	№ --- | 01.06.2020	


